હાર્દિક પટેલે જણાવ્યું હતું કે, "આ કેસ પરથી સાબિત થઈ ગયું છે કે દારૂના ધંધા કરી રહેલા લોકો પોલીસના દમ પર કામ કરી રહ્યા છે. અમે ડીએસપી કચેરી સામે જ રેડ કરીને દારૂ પકડ્યો હતો, એટલે કચેરી સામે દારૂ નથી વેચાતો તેવું સાબિત કરવા માટે આ કેસ કરવામાં આવ્યો છે. પોલીસે દારૂના વેપારીઓને મજબૂત કરવાનું કામ કર્યું છે. અમારી સામે કેસ કરીને પોલીસ એવું માનવાની ભૂલ ન કરે કે અમે શાંતિથી બેસી જઈશું. અમારી ત્રિપુટીની દારૂ સામેની લડાઈ ચાલુ જ રહશે."